Йәйгеһен гәзитебеҙҙә Санкт-Петербург Кино һәм телевидение институтында 3-сө курста уҡып йөрөүсе Хәйбулла егете Айнур Асҡаровтың «Башҡортостан» киностудияһында «Еңмеш» тип аталған ҡыҫҡа метражлы фильм төшөрөүе тураһында яҙып үткәйнек инде. Әле ошо фильм тураһында яҡшы хәбәр килеп етте. Айнурҙың «Еңмеш»е Х «Питеркит» студенттар фильмы фестивалендә «Иң яҡшы режиссура өсөн» номинацияһында еңеү яулаған.